
Kunstiained
Kunstiainete valdkonda kuuluvad järgmised õppeained: kunst, muusika.
Kursused õppeainete kaupa on järgmised:
1) Kunst – 2 kursust, „Mineviku õppetunnid“, „Kunst elu rikastajana“;
2) Muusika – 3 kursust, „Mineviku õppetunnid“, „Muusika elu rikastajana“, „Eesti muusikalugu“.
Kunstiainetes on eelkõige oluline arendada õpilase sisemaailma, tänu millele ta suudab ka ennast välismaailmale väljendada ise parasjagu õigeid vahendeid valides. Kunstid on olulised väärtushinnangute, empaatia, kriitilise mõtlemise ning Eesti kultuuri arendamise vahendid. Me loome keskkonna, kus õpilane saab katsetada ja luua, lähtudes riiklikust õppekavast. Läbi kunstiainete arendame kognitiivseid ja kinesteetilisi oskusi ning toetame analüüsioskust. Lõimingut rakendatakse mitmel moel, sidudes kunstiainetes tehtava teiste ainevaldkondadega.
Kunstiainete valdkonna õppeainetega toetatakse kõigi riiklikus õppekavas välja toodud üldpädevuste arengut. Aineid lõimitakse teiste valdkondade õppeainetega ning samuti toetab üldpädevuste saavutamist läbivate teemade sisukas käsitlemine.
Kunstiainete kursused toetavad võimalusel samal ajal projektides toimuvaid tegevusi, nt 10.2 projektiga “Loovus ja loogika” samal ajal toimuvatel kursustel tegeldakse mh nii muusikalise kui kujutava kunsti põhise eneseväljendusega; 12.1 projektiga „Tuleviku kompass“ samal ajal toimuvatel kursustel tegeldakse mh valdkonnapõhiste hariduse ja töövõimalustega seotud teemadega; 12.2 projektiga “Kasulikud lahendused” samal ajal toimuvatel kursustel tegeldakse mh väärtushinnangute, suhtluskultuuri, empaatia ning kriitilise mõtlemise arendamisega, milliseid oskusi projekti raames eriti tarvis läheb.
Osa kunstiainete kursustest (õpitulemused ja sisu) on lõimitud ajaloo ning kirjanduse kursustega, moodustades mooduli „Mineviku õppetunnid“. Mooduli eesmärgiks on anda õpilasele teadmistepagas selle kohta, milline oli inimene ja teda ümbritsev ühiskond, sh kultuur eri aegadel, ja mida erinevates perioodidest õppida. Mooduli raames läbib õpilane 1 kursuse kunsti ja 1 kursuse muusikat.
Õppetegevus on õppijakeskne, toetab õpimotivatsiooni hoidmist ja õpilaste kujunemist aktiivseiks ja iseseisvaiks õppijaiks ning loovaiks ja kriitiliselt mõtlevaiks ühiskonnaliikmeiks, kes suudavad teha valikuid, võtta vastutust oma õppimise eest ja tulevad toime muutunud olukorras ning on valmis kavandama oma edasist haridusteed.  Rakendame uurivat, probleeme lahendavat ja teaduspõhist õpet, kasutame mitmekesiseid ja kombineeritud õppemeetodeid ning aktiivsust, loovust, koostööd ja analüüsi soodustavaid õppetegevusi. 
Õppimist toetavas õppekeskkonnas loome kultuuritundliku, üksteist austava, kaasava, vastastikku hooliva ja toetava, turvalise, kiusamis- ja vägivallavaba ruumi, mis tugineb usalduslikel suhetel, sõbralikkusel ja heatahtlikkusel ning kus märgatakse ja tunnustatakse õpilase pingutusi ja õpiedu. Toetame uskumust, et oma võimekuse arendamiseks tuleb pingutada ning ebaõnnestumise korral tuleb rohkem harjutada või kasutada teistsuguseid strateegiaid. Meie jaoks on oluline luua õpiruum, kus iga õpilane saab maksimaalselt areneda, arvestades tema individuaalsust ja potentsiaali, oskusi ja huve.
Hindamine põhineb õpitulemuste saavutamisel. Hindamisega toetatakse kooliastme lõpuks taotletavate teadmiste ja oskuste omandamist, hoiakute kujunemist ning valdkonnapädevuste saavutamist. Hinnatakse nii õppeprotsessi jooksul kui ka kursuse lõppedes. Hinnatakse nii sõnaliselt kui numbriliselt. Täpsema info hindamise korralduse kohta saab õpilane iga kursuse alguses aineõpetajalt.

Kunstiainete valdkonnapädevuse kujundamise esmane alus on äratada valdkonna vastu huvi ja seda järjekindlalt hoida. Kunstiainete õpetamisega taotletakse, et gümnaasiumi lõpuks õpilane:
1) teadvustab oma sidet muusika, kunsti ja visuaalkultuuriga ning Eesti ja maailma kultuuripärandiga;
2) loob, uurib ja tõlgendab, kasutades muusika, kunsti ja visuaalkultuuri väljendusvahendeid, teadmisi ning meetodeid;
3) mõtestab ning reflekteerib eri kultuurinähtusi, enda ja kaasõppijate loometegevust;
4) mõistab muusika ja kunsti osatähtsust nüüdisaegses ühiskonnas;
5) osaleb kunstide suhtluses tõlgendamist vajava sõnumi edastaja ning vastuvõtjana informeeritult ja kriitiliselt;
6) on loova eluhoiakuga ja lahendab probleeme loovalt.



Kunst
Kunsti õppeaine roll on aidata õppijal rakendada oma võimeid kunsti ja visuaalkultuuri loojana ning sellega suhestujana, seega ka kultuurikandjana. Kunst õppeainena tugineb ülesehituselt visuaalkultuurile ning arendab visuaalset kirjaoskust, mida on tänapäeva maailmas edukaks toimetulekuks vaja igaühele. Kunst toetab õppija loovust ja isiksuseomadusi, mis annavad eeldused mistahes inimtegevuse valdkonnas probleeme uut viisi lahendada, jõuda originaalsete, kasulike, eetiliste ja vähemalt looja jaoks soovitud tulemusteni.
Kunsti osaoskused võimaldavad kunsti õpetamist mitmekülgselt käsitleda ja jälgivad disaini tsüklilist loogikat, mis on maailmas järjest laiemalt käibel nii kunstiteoste, toodete, protsesside kui ka uuringute kavandamisel. Kunsti osaoskused on väljaselgitamine, teadmine, mõistmine; plaanimine ja ideede arendamine; loomine; refleksioon, analüüs ja kriitika.
Gümnaasiumi lõpuks taotletakse, et õpilane:
1) uurib ning kasutab teadlikult ja põhjendades visuaalseid kujutisi, jooniseid, skeeme ja sümboleid suhtluses;
2) käitub füüsilistes ja digitaalsetes kultuurikeskkondades turvaliselt, järgib visuaalseid kujutisi luues ning kasutades seadust;
3) uurib, disainib või loob kunstiteose kõiki disainiprotsessi etappe läbides;
4) dokumenteerib enda uurimis- ja kavandamisprotsessi;
5) analüüsib oma tööd ja tulemust, valides teadlikult erinevaid lähtepunkte ning meetodeid;
6) analüüsib ainealast keelt kasutades loodut ja arutleb loodu (nii kunsti kui ka visuaalsete objektide) üle erinevatelt positsioonidelt, seostades eri kunste ja kunsti teiste valdkondadega, kultuuri ja ühiskonna ning teaduse ja tehnoloogia arenguga.

	Kunst 1 - „Mineviku õppetunnid“ (osa moodulist)

	Esimesel kursusel on fookuses maailma kunsti ja visuaalkultuuri laiahaardeline käsitlemine, kunsti roll nii teaduste, ühiskonna, väärtuste ja hoiakute muutumise peegeldaja kui ka ühiskonna proovilepanijana. Maailma kunsti ja visuaalkultuuri käsitletakse vanaajast tänapäevani, keskendudes sellele, et visuaalkultuuris on teadlik toimimine seotud suhtlusega, erinevate sõnumite ja tähenduste loomise, säilitamise, muutmise ning edastamisega; nii esteetiliselt mitmekesise keskkonna kui ka emotsionaalse ja intellektuaalse keskkonna loomisega; majanduse toimimise ning majanduslike väärtuste loomisega.

	Õpitulemused
Õpilane:
	Õppesisu

	teab kunsti- ja visuaalkultuuri ajaloo põhistruktuuri;
	Vanaaegne, keskaegne, uusaegne ning kaasaegne kunst. Egiptuse ja Mesopotaamia kunsti, Antiik-Kreeka ja -Rooma kunsti, varakristliku kunsti, gooti ja romaani kunsti, baroki, rokokoo, klassitsismi, romantismi, realismi, 20.-21. sajandi kunstivoolude põhitunnused, eripärad.

Kunstnik ja teos omas ajas.

Kunsti muutumise põhjused.

	mõtestab esemelise ning ruumilise keskkonna või disaininäidete esteetilisi, eetilisi, funktsionaalseid ja ökoloogilisi aspekte;
	

	iseloomustab eri allikate põhjal kunstnike loomingut, kirjeldab vormi, kunstilist kujundit ja konteksti;
	

	toob näiteid teiste seostuvate teoste kohta, põhjendab seoseid muude ühiskonnaelu valdkondadega, tuginedes teistele õppeainetele, erialakirjandusele, aimekirjandusele, popkultuurile ning meediale;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.




	Kunst 2 - „Kunst elu rikastajana“

	Teise kursuse eesmärk on aidata õppijal rakendada oma võimeid kunsti ja visuaalkultuuri loojana ning sellega suhestujana. Kursusel keskendutakse sellele, et nii kunstikogemus kui ka õppimiskogemus on võrdselt oluline, samuti on fookuses õppija isikliku tasandi loome, avastuste, pingutuse ja sõnumi väärtustamine. Tegeldakse ka kunsti kriitilise analüüsiga.

	Õpitulemused
Õpilane:
	Õppesisu

	Väljaselgitamine, teadmine, mõistmine

	uurib ning kasutab teadlikult ja põhjendades visuaalseid kujutisi, keskkondi, jooniseid, skeeme ning sümboleid suhtluses;
	Kujutamise baaselemendid ja kompositsioonipõhimõtted. 

Kunstiliigid. Kunstižanrid.

Kunstikriitika.

Autoriõigused.

	käib iseseisvalt kultuuriasutustes ja -sündmustel, oskab leida ning kriitiliselt hinnata eri keskkondades pakutavat infot;
	

	järgib üldiselt autoriõiguse seadust visuaalide loomisel, tarbimisel ja jagamisel;
	

	Plaanimine ja ideede arendamine, loomine

	genereerib ideid, arendab esialgset ideed edasi;
	Kavandamine ja visualiseerimine. 

Disainiprotsess. 

Loomine. Kahe-, kolme-, ja neljamõõtmelised tööd, disainiobjektid, visuaalkultuuri objektid.

Ekspositsioon.

Avalik esitlus, visuaalsed abimaterjalid ja nende loomine.

	uurib, disainib või loob kunstiteose kõiki disainiprotsessi etappe läbides;
	

	loob koostöös teistega teostest ekspositsiooni, põhjendab tööde paigutust ning esitleb teost publikule selgelt;
	

	esitleb loometöö tulemust visuaalsete abimaterjalide toel (skeem, makett, plakat, digitaalne esitlus);
	

	Refleksioon, analüüs ja kriitika

	analüüsib ainealast keelt kasutades loodut ja arutleb loodu (nii kunsti kui ka visuaalsete objektide) üle eri positsioonidelt;
	Uurimismeetodid. Esitlus- ja dokumenteerimismeetodid. 

Kunstikriitika.

Eneseanalüüs. Kunstitöö analüüs. Refleksioon.

	toob näiteid teiste seostuvate teoste kohta, põhjendab seoseid muude ühiskonnaelu valdkondadega nii ajaloost kui ka tänapäevast, tuginedes teistele õppeainetele, erialakirjandusele, aimekirjandusele, popkultuurile ning meediale;
	

	mõtestab esemelise ning ruumilise keskkonna või disaininäidete esteetilisi, eetilisi, funktsionaalseid ja ökoloogilisi aspekte;
	

	dokumenteerib enda uurimis- ja kavandamisprotsessi;
	

	analüüsib oma ja retsenseerib kaasõpilaste tööprotsessi ning tulemust, valides teadlikult eri lähtepunkte ja meetodeid;
	

	Üldpädevused

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.







Muusika
Muusikaõpetuse eesmärk on tekitada õppijas huvi muusika ja musitseerimise vastu ning kujundada harmoonilist ja loovat isiksust. Muusikaõpetuse taotlus on luua muusikateadmiste, -oskuste ja -kogemuste süsteem, mille kujunemist toetavad ainekavas kirjeldatud osaoskuste (laulmine, pillimäng, omalooming, muusika kuulamine).
Muusikaõpetuse kaudu luuakse võimalused muusikaoskuste arenguks, avatakse ja avardatakse muusikaga tegelemise viise ning toetatakse elukestva muusikaharrastuse teket.
Gümnaasiumi lõpuks taotletakse, et õpilane:
1) huvitub muusikast kui kunstiliigist, väärtustab helikultuuri eri ilminguid, teadvustab ja arendab muusikategevuste kaudu oma võimeid;
2) teadvustab ning mõistab muusika ja muusikalise suhtlemise rolli enda vaimse, füüsilise ja emotsionaalse tasakaalustamise võimalusena, identiteedi kujundajana ning ümbritseva maailma mõtestajana; on kujundanud valmisoleku elukestvaks muusikaharrastuseks;
3) osaleb aktiivselt musitseerimises: tegutseb koos teistega, vastutab enda tegevuse eest rühmas (klassis, kooris, ansamblis vm);
4) teadvustab ennast rahvuskultuuri kandjana: väärtustab Eesti muusikatraditsioone ja on nende edasikandja laulja ja/või pillimängijana ning osaleb laulupidudel;
5) seostab muusikat ja helikultuuri teiste eluvaldkondadega, mõistab kultuuri, ühiskonna, teaduse ja tehnoloogia omavahelisi seoseid;
6) rakendab omandatud muusikateadmisi ja -oskusi loometegevuses: julgeb katsetada, aktseptib enda ja kaaslaste muusikalise eneseväljenduse viise;
7) suhtub kriitilis-loovalt muusika ja kultuurimaastiku ilmingutesse, muusikaüritustel ja õppekäikudel kogetusse, oskab oma arvamusi teadmiste põhjal analüüsida ja tõlgendada;
8) valib endale meelepärase(d) muusikaga tegelemise viisi(d), hindab oma kogemust ja jagab seda kaaslastega;
9) mõistab enda õigusi ja kohustusi helikultuuri tarbijana, oskab hinnata muusikamaailmas tegutsevate inimeste tööd;
10) tegutseb eetiliselt ja ohutult (sh autoriõigust arvestades) nii reaalsetes kui ka virtuaalsetes kultuurikeskkondades, suhtub kriitiliselt infotehnoloogia ja meedia kujundatud keskkonda.

	Muusika 1 - „Mineviku õppetunnid“ (osa moodulist)

	Esimesel kursusel on fookuses muusika ja muusikalise suhtlemise roll inimese identiteedi kujundajana ning ümbritseva maailma mõtestajana.. Tutvustatakse erinevaid muusika väljendusvahendeid, stiile, heliloojaid ja interpreete, kultuuriloolisi teadmisi, keskendudes muusika ja helikultuuri teiste eluvaldkondadega seostamisele, kultuuri, ühiskonna, teaduse ja tehnoloogia omavahelistele seostele. Maailma ja Eesti muusikakultuuri tutvustamise kaudu kujundada õpilaste sotsiaal-kultuurilisi väärtushinnanguid ja muusikamaitset.

	Õpitulemused
Õpilane:
	Õppesisu

	teab muusikaajaloo põhistruktuuri;
	Antiigi muusika.

Keskaegne muusika. Ajastu kultuurilooline taust ja muusika väljendusvahendid. Gregooriuse laul, missa ülesehitus, mitmehäälsuse ja noodikirja kujunemine, rüütlikultuur ja pillid.

Renessanss muusikas. Ajastu kultuurilooline taust ja muusika väljendusvahendid. Polüfoonilise muusika areng, ilmalik laul ja seltskonnamuusika, instrumentaalmuusika, reformatsioon ja muutused kirikumuusikas.

Barokk muusikas. Ajastu kultuurilooline taust ja muusika väljendusvahendid. Kontsertstiil, õukonnamuusika, ooperi kujunemine, kirikumuusika uued žanrid: kantaat, oratoorium, passioon. Instrumentaalmuusika areng - uued vormid ja žanrid ning pillid.

Klassitsism muusikas. Ajastu kultuurilooline taust ja muusika väljendusvahendid. Instrumentaalmuusika vormid ja žanrid, klassikalise sümfooniaorkestri kujunemine, ooperi areng. Viini klassikud.

Romantism muusikas. Ajastu kultuurilooline taust ja muusika väljendusvahendid. Kammerlaul, instrumentaalsed väikevormid, orkestrimuusika areng, programmiline muusika (sümfooniline poeem ja süit), lavamuusika areng (ooper, operett, ballett). Rahvuslikud koolkonnad.

	eristab muusikanäidete varal eri ajastute muusikat; põhjendab oma arvamust, toetudes teadmistele ning muusika oskussõnavarale;
	

	võrdleb käsitletud ajastute üldkultuurilist tausta, loob seoseid varasemate aegade ja nüüdisaja muusikakultuuri vahel ning mõistab muusika rolli eri ajastuil;
	

	teab Eesti heliloojaid, interpreete, dirigente, ansambleid, orkestreid ja muusika suursündmusi; tunneb eesti pärimusmuusikat, rahvusliku muusikakultuuri sünnilugu ning loob seoseid Eesti muusikakultuuri mineviku ja nüüdisaja vahel;
	

	leiab seoseid paikkonna, Eesti ja Euroopa muusikakultuuri vahel;
	

	musitseerib erinevates pillikoosseisudes, kasutades põhikoolis omandatud muusikateadmisi ja pillimänguoskusi;
	

	loob erinevaid muusikast lähtuvaid tekste (regivärss, laulusõnad jm);
	

	leiab infot allikakriitiliselt: koostab essee, referaadi, muusikaürituse arvustuse või lühiuurimuse, kasutades infotehnoloogia ning digivõimalusi;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.



	Muusika 2 - „Muusika elu rikastajana“

	Teise kursuse eesmärk on aidata õppijal rakendada oma võimeid muusika loojana ning sellega suhestujana, omandada oskused ja teadmised üksi ning koos musitseerimiseks ja loominguliseks eneseväljenduseks. Kursusel keskendutakse muusika rollile vaimse, füüsilise ja emotsionaalse tasakaalustamisel; kultuuris osalemisele ja elukestvate harrastuste loomisele. Tegeldakse ka muusika kriitilise analüüsiga.

	Õpitulemused
Õpilane:
	Õppesisu

	Musitseerimine

	kasutab muusikat kuulates digikeskkondi ja -rakendusi;
	Muusika väljendusvahendid. Meloodia, rütm, tempo, tämber, dünaamika, harmoonia, vorm, faktuur.

Pärimusmuusika. Eesti rahvakalendri ja riiklike tähtpäevadega seotud laulud.

Rahvapillid. Kehapill ja rütmipill, keelpillid. Digivõimalused muusika loomisel.

Koorilaulud. Ühe- ja mitmehäälsed laulud. 
Levimuusika, pop- ja rokkmuusika.

Omalooming. Rütmilis-meloodiliste improvisatsioonide, kaasmängude loomine ja esitamine üksi või rühmas. Laulusaadete loomine koolis olemasolevate pillidega.

Autorikaitse seadus.

	kasutab musitseerides põhikoolis ja gümnaasiumi jooksul omandatud muusikateadmisi ja -oskusi, sh muusikalist kirjaoskust;
	

	laulab ühe- ja/või mitmehäälseid laule klassitunnis, ansamblis ja/või koolikooris; osaleb laulurepertuaari valimisel ning põhjendab oma valikut;
	

	musitseerib erinevates pillikoosseisudes, kasutades põhikoolis omandatud muusikateadmisi ja pillimänguoskusi;
	

	loob erinevaid muusikast lähtuvaid tekste (regivärss, laulusõnad jm);
	

	loob ning esitab iseseisvalt ja/või rühmas kaasmänge, rütmilis-meloodilisi improvisatsioone, (digi)kompositsioone, laulusaateid jm;
	

	teab autorikaitse seadust ja järgib seda muusikategevustes;
	

	Refleksioon, analüüs ja kriitika

	valib endale meelepärase(d) muusikaga tegelemise viisi(d), hindab oma kogemust ja jagab seda kaaslastega;
	Õppekäigud muusikaga seotud paikadesse: teatrid, kontserdisaalid, kirikud, muuseumid jms.

Arvamuse avaldamine / arvustuse kirjutamine muusikaürituse (kontsert, muusikalavastus) ja / või õppekäikude kohta.

Muusika roll vaimse, emotsionaalse, füüsilise tervise hoidjana. 

Eneseanalüüs, refleksioon.

	analüüsib enda ja kaaslaste loomingut, võrdleb loodut ning annab sellele hinnangu;
	

	väärtustab ja hindab ühislaulmise traditsiooni, on laulupidude traditsiooni edasikandja koorilaulja ja/või kuulajana ning analüüsib kogetut suuliselt ja kirjalikult;
	

	leiab infot allikakriitiliselt: koostab essee, referaadi, muusikaürituse arvustuse või lühiuurimuse, kasutades infotehnoloogia ning digivõimalusi;
	

	väljendab oma arvamust ning analüüsib kuulatud ja/või virtuaalseid muusikaüritusi ja õppekäike, rakendades omandatud teadmisi ning muusikasõnavara;
	

	seostab muusikat enda vaimse, füüsilise ja emotsionaalse heaoluga;
	

	Üldpädevused

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.




	Muusika 3 - „Eesti muusikalugu“

	Kolmanda kursuse eesmärk on, et õpilane teadvustab ennast rahvuskultuuri kandjana: väärtustab Eesti muusikatraditsioone ja on nende edasikandja. Keskendutakse helikultuuri tarbijana oma õiguste ja kohustuste mõistmisele, muusikamaailmas tegutsevate inimeste töö väärtustamisele. Tegeldakse omandatud muusikateadmiste ja -oskuste rakendamisega loometegevuses ja muusika kriitilise analüüsiga.

	Õpitulemused
Õpilane:
	Õppesisu

	Musitseerimine

	kasutab musitseerides põhikoolis ja gümnaasiumi jooksul omandatud muusikateadmisi ja -oskusi, sh muusikalist kirjaoskust;
	Pärimusmuusika. 

Koorilaulud. Ühe- ja mitmehäälsed laulud. 
Levimuusika, pop- ja rokkmuusika.

Omalooming. 

Autorikaitse seadus.

	laulab ühe- ja/või mitmehäälseid laule klassitunnis, ansamblis ja/või koolikooris; osaleb laulurepertuaari valimisel ning põhjendab oma valikut;
	

	musitseerib erinevates pillikoosseisudes, kasutades põhikoolis omandatud muusikateadmisi ja pillimänguoskusi;
	

	loob erinevaid muusikast lähtuvaid tekste (regivärss, laulusõnad jm);
	

	teab autorikaitse seadust ja järgib seda muusikategevustes;
	

	Refleksioon, analüüs ja kriitika

	leiab seoseid paikkonna, Eesti ja Euroopa muusikakultuuri vahel;
	Rahvamuusika, pärimusmuusika, kunstmuusika.

Rahvuslikkus Eesti muusikas. Muusika kui rahvuse, kultuuri kandja.

Klassitsismi- ja romantismiajastu muusika Eesti teatrites ja kontserdisaalides nüüdisajal, klassikalised esituskoosseisud: sümfooniaorkestrid, kammeransamblid, koorid; interpreedid. 

Eesti professionaalse muusikakultuuri kujunemine. Eesti muusika ja muusikaelu 20.-21. sajandil. Vanamuusika Eestis.

Õppekäigud muusikaga seotud paikadesse: teatrid, kontserdisaalid, kirikud, muuseumid jms.

Arvamuse avaldamine / arvustuse kirjutamine muusikaürituse (kontsert, muusikalavastus) ja / või õppekäikude kohta.

Eneseanalüüs.

	teab Eesti heliloojaid, interpreete, dirigente, ansambleid, orkestreid ja muusika suursündmusi; tunneb eesti pärimusmuusikat, loob seoseid Eesti muusikakultuuri mineviku ja nüüdisaja vahel;
	

	väärtustab ja hindab ühislaulmise traditsiooni, on laulupidude traditsiooni edasikandja koorilaulja ja/või kuulajana ning analüüsib kogetut suuliselt ja kirjalikult;
	

	leiab infot allikakriitiliselt: koostab essee, referaadi, muusikaürituse arvustuse või lühiuurimuse, kasutades infotehnoloogia ning digivõimalusi;
	

	väljendab oma arvamust ning analüüsib kuulatud ja/või virtuaalseid muusikaüritusi ja õppekäike, rakendades omandatud teadmisi ning muusikasõnavara;
	

	teeb valiku muusikaga tegelemise võimalustest, teab muusikaga seonduvaid elukutseid ning õppimisvõimalusi;
	

	Üldpädevused

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.

